

Τίτλος του Έργου:	Μονάδα ΑΡΧΙΜΗΔΗΣ: Έρευνα στην Τεχνητή Νοημοσύνη, την Επιστήμη Δεδομένων και τους Αλγόριθμους
Κωδικός Έργου: 	ΟΠΣ ΤΑ 5154714 Απόφαση Ένταξης με Α.Π.: 87806/22-06-2022 (ΑΔΑ:6Ρ5ΜΗ-ΚΗ4)
[bookmark: 4a20t7hrzrz][bookmark: _2g623pfq9fuh]
[bookmark: roq8f8w4hf2p]Ταυτότητα του έργου

	
	Εθνικό Σχέδιο Ανάκαμψης και Ανθεκτικότητας

	[bookmark: 2reducvlwnk3]Πυλώνας Ανάκαμψης (Pillar)
	4. Ιδιωτικές επενδύσεις και μετασχηματισμός της οικονομίας

	[bookmark: fk6kghjyuxr4]Άξονας (Component)
	4.5 Προώθηση της έρευνας και της καινοτομίας

	Δράση (Measure)
	16618  Ενίσχυση βασικής και εφαρμοσμένης έρευνας

	[bookmark: t4ce6zcgmv4j]Τίτλος Έργου (Subproject) στο ΕΣΑΑ
	Μονάδα ΑΡΧΙΜΗΔΗΣ: Έρευνα στην Τεχνητή Νοημοσύνη, την Επιστήμη Δεδομένων και τους Αλγορίθμους

	Κωδικός ΤΔΕ / ΟΠΣ ΤΑ
	5154714



[bookmark: 36sa1mhv2f85]Φορέας Υλοποίησης

	Ονομασία
	Ερευνητικό Κέντρο ΑΘΗΝΑ

	Επιστημονικός υπεύθυνος 
	Καθ. Ιωάννης Εμίρης

	Θέση στον φορέα
	Πρόεδρος



[bookmark: ptmv5zxc3gn4]Διάρκεια του έργου 

	Χρονική Διάρκεια
	55 μήνες (1/3/2022-31/10/2026)

Η χρηματοδότηση της Μονάδας ΑΡΧΙΜΗΔΗΣ από την ΓΓΕΚ στα πλαίσια του Ελλάδα 2.0 έδωσε σάρκα και οστά σε ένα «όραμα» για την λειτουργία ενός ερευνητικού κόμβου (research hub), επιδιώκοντας να αναδείξουμε και να ενισχύσουμε την κοινότητα των Ελλήνων επιστημόνων που εστιάζουν στο πεδίο της Τεχνητής Νοημοσύνης (ΤΝ). Οι κύριοι στόχοι του έργου ήταν:

1. Η προβολή του υψηλού επιπέδου έρευνας που διεξάγουν οι Έλληνες Επιστήμονες στη ΤΝ, τόσο στην Ελλάδα όσο και στο εξωτερικό.
2. Η ενίσχυση της διασύνδεσης μεταξύ των Ελλήνων επιστημόνων της διασποράς και της χώρας μας.
3. Η υποστήριξη των νέων ερευνητών μέσω επίβλεψης διδακτορικών και μεταδιδακτορικών σπουδών από έμπειρους επιστήμονες. 
4. Η διασύνδεση με επιχειρήσεις και startups, ώστε να ενισχυθεί η εφαρμογή της ΤΝ στην ελληνική οικονομία και να αναδειχθούν νέες επαγγελματικές και ερευνητικές ευκαιρίες.
Παρακάτω παρουσιάζουμε τόσο το αντικείμενο του έργου όσο και τα βασικά αποτελέσματα.
Αντικείμενο του έργου 
[bookmark: OLE_LINK1]Το έργο αφορούσε στην ίδρυση και λειτουργία Ερευνητικής Μονάδας (ΕΜ)  ΑΡΧΙΜΗΔΗΣ με στόχο την ανάπτυξη ερευνητικού προγράμματος με αντικείμενο την Τεχνητή Νοημοσύνη, την Επιστήμη Δεδομένων και τους Αλγορίθμους. Στο πλαίσιο του προγράμματος θα υπηρετούνταν τόσο η βασική όσο και η εφαρμοσμένη έρευνα, διασφαλίζοντας παράλληλα τη στενή διασύνδεση της ΕΜ  ΑΡΧΙΜΗΔΗΣ με ελληνικά, αλλά και ξένα Πανεπιστημιακά ιδρύματα και άλλα ερευνητικά κέντρα. 
Η Μονάδα χρηματοδότησε ερευνητικές προτάσεις που υποβλήθηκαν από συνεργαζόμενους ερευνητές, κατά κύριο λόγο μέλη ΔΕΠ σε Πανεπιστήμια της Ελλάδας και του εξωτερικού. Η χρηματοδότηση περιελάμβανε συνεργασία με μεταδιδάκτορες ερευνητές, υποτροφίες σε υποψήφιους διδάκτορες Ελληνικών Πανεπιστημίων, υποτροφίες για δράσεις μαθητείας προπτυχιακών και μεταπτυχιακών φοιτητών. Επίσης διοργανώθηκαν συνέδρια και ημερίδες, ενώ χρηματοδοτήθηκε η κινητικότητα των συνεργατών της Μονάδας είτε για να επισκεφτούν ξένα πανεπιστήμια και ερευνητικά κέντρα, ή για να συμμετάσχουν σε συνέδρια και άλλες επιστημονικές δράσεις.  
Τα κύρια αποτελέσματα του έργου περιλαμβάνουν δημοσιεύσεις σε επιστημονικά περιοδικά, ανακοινώσεις σε συνέδρια στην Ελλάδα και στο εξωτερικό, υλοποίηση διδακτορικών διατριβών νέων Ελλήνων επιστημόνων (υπό την καθοδήγηση διεθνούς φήμης Ελλήνων μελών ΔΕΠ και ερευνητών της  ημεδαπής και αλλοδαπής), συντονισμένη έρευνα σε θέματα αιχμής για την Ελλάδα και διεθνώς, διοργάνωση εκδηλώσεων και συνεδρίων, καθώς και δράσεις για την προώθηση της καινοτομίας και εκμετάλλευσης των ερευνητικών αποτελεσμάτων.
Τέλος, στις δράσεις της Μονάδας ΑΡΧΙΜΗΔΗΣ συμπεριλαμβάνεται και η υποστήριξη προγραμμάτων εφαρμοσμένης έρευνας σε συνεργασία με ιδιωτικούς και δημόσιους οργανισμούς με στόχο την αναζήτηση λύσεων σε συγκεκριμένα προβλήματα που συνδέονται με το έργο και τη λειτουργία τους.
Κύρια Αποτελέσματα
Στα  πλαίσια του έργου υλοποιήθηκαν οι παρακάτω Ενότητες Εργασίας (ΕΕ)

	ΕΕ1: Οργάνωση και Διαχείριση του Έργου 

	Η Ενότητα Εργασίας 1 είχε ως αντικείμενο την λειτουργία της μονάδας και την όλη παρακολούθηση, συντονισμό και διοικητική αξιολόγηση του έργου της ΕΜ ΑΡΧΙΜΗΔΗΣ. Η Μονάδα εγκαταστάθηκε σε δύο ορόφους ενός επαγγελματικού χώρου, με συνδυασμό open space και γραφειακών χώρων, που φιλοξένησε όλες τις κατηγορίες ερευνητών (βλ. παρακάτω).



	ΕΕ2: Ανάπτυξη βασικής και εφαρμοσμένης έρευνας

	Στο πλαίσιο της ΕΕ2 αναπτύχθηκε η βασική και η εφαρμοσμένη έρευνα σε επιμέρους επιστημονικούς τομείς όπως 
· η μηχανική μάθηση (machine learning)
· οι εφαρμογές της τεχνητής νοημοσύνης στην ιατρική, τη βιολογία, τη νομική επιστήμη, κλπ
· τα ζητήματα ηθικής, διαφάνειας και δικαιοσύνης στις εφαρμογές της τεχνητής νοημοσύνης
· οι εφαρμογές της διαχείρισης «μεγάλων δεδομένων» και οι αποδοτικοί αλγόριθμοι για την επεξεργασία τους σε διάφορες εφαρμογές.
Η υλοποίηση εξελίχθηκε κανονικά, παράγοντας σημαντικά αποτελέσματα. 
Η δύναμη της ΕΜ ΑΡΧΙΜΗΔΗΣ ήταν κατά την διάρκεια του έργου 
1. 87 ερευνητές και ερευνήτριες που είναι μέλη ΔΕΠ σε πανεπιστήμια της Ελλάδας (43) και της αλλοδαπής (44) – συνεργαζόμενοι ερευνητές.
2. 20 μεταδιδάκτορες ερευνητές και ερευνήτριες που εργάσθηκαν σε ερευνητικά προγράμματα σε  συνεργασία με τους πρώτους
3. 63 υπότροφοι που εξεπόνησαν την έρευνά τους για τη διδακτορική τους διατριβή υπό την επίβλεψη των παραπάνω. 
4. 176 υπότροφοι προπτυχιακοί, μεταπτυχιακοί ή διδακτορικοί φοιτητές  που συμμετείχαν σε ερευνητικά προγράμματα και επιμορφωτικές δράσεις, σε καθεστώς μαθητείας. 
Οι 63 υπότροφοι υποψήφιοι διδάκτορες εξεπόνησαν την έρευνα της διδακτορικής τους διατριβής συνεργαζόμενοι στενά με κάποιον ή κάποιους από τους συνεργαζόμενους ερευνητές της μονάδας. Παράλληλα συμμετείχαν ενεργά σε όλες τις επιμορφωτικές δράσεις της μονάδας, ενώ έχουν πραγματοποιήσει, είτε μόνοι τους είτε σε συνεργασία με τους συνεργαζόμενους ερευνητές μεγάλο αριθμό επιστημονικών δημοσιεύσεων και ανακοινώσεων σε συνέδρια στην Ελλάδα και το εξωτερικό.
Η Μονάδα επίσης υποστήριξε την  υλοποίηση περίπου 20 ερευνητικών προγραμμάτων με εστιασμένο ενδιαφέρον (προγράμματα εφαρμοσμένης έρευνας) σε συνεργασία με άλλους οργανισμούς. Πρόκειται για προγράμματα για την πραγματοποίηση των οποίων δημιουργήθηκαν ερευνητικές ομάδες αποτελούμενες από ερευνητές συνεργάτες της μονάδας, υποτρόφους, επιστήμονες εξωτερικούς συνεργάτες και στελέχη των συνεργαζόμενων οργανισμών. 


[bookmark: 30zhwbhupi18]
	ΕΕ3: Δράσεις διάχυσης, προβολής και αξιοποίησης αποτελεσμάτων

	Οι ερευνητές και οι υπότροφοι της Μονάδας έχουν πολύ έντονη παρουσία σε διεθνή συνέδρια, ενώ η Μονάδα οργανώνει συνεχώς επισκέψεις σημαντικών επιστημόνων προκειμένου να συμμετάσχουν σε ερευνητικές και επιστημονικές δράσεις όπως workshops, ημερίδες κλπ.
Οι ερευνητές και οι υπότροφοι της Μονάδας  δημοσίευσαν συνολικά 527 επιστημονικά άρθρα από τα οποία το 10% έλαβαν κάποιας μορφής διάκριση. Τόσο ο αριθμός όσο και η ποιότητα των fora που δημοσιεύτηκαν τα άρθρα είναι εξαιρετικά υψηλός/υψηλή.
Η μονάδα εμφανίζει έντονη δραστηριότητα σχετικά με τη διοργάνωση workshops, επιστημονικών ημερίδων, συνεδρίων και πολλών άλλων εκδηλώσεων με στόχο τη διάχυση των αποτελεσμάτων του έργου της. Συγκεκριμένα πάνω από 40 τέτοιες δράσεις διοργανώθηκαν είτε αποκλειστικά από την ΕΜ ΑΡΧΙΜΗΔΗΣ, ή με τη συνεργασία Πανεπιστημίων, επιστημονικών ενώσεων και άλλων οργανισμών, στην Ελλάδα και στο εξωτερικό. Επιπλέον στα πλαίσια τέτοιων δράσεων, η Μονάδα φιλοξένησε πάνω από 30 διεθνούς φήμης ομιλητές κάθε χρόνο στο αμφιθέατρο του κτιρίου στο οποίο στεγάζεται. Ο αριθμός αυτός είναι εντυπωσιακός και αναδεικνύει την σημαίνουσα θέση της Μονάδας στην προσπάθεια δημιουργίας ερευνητικού οικοσυστήματος στην Ελλάδα.
Τέλος, έγινε συστηματική προσπάθεια για την προώθηση της Τεχνητής Νοημοσύνης στην εκπαίδευση, μέσα από προγράμματα για την κατώτερη και ανώτερη δευτεροβάθμια εκπαίδευση, και συγκεκριμένα:
Ελληνική Ολυμπιάδα Τεχνητής Νοημοσύνης
Ο Αρχιμήδης θέσπισε το 2025 και συνδιοργανώνει τον Πανελλήνιο Διαγωνισμό Τεχνητής Νοημοσύνης (ΠΔΤΝ), έναν ετήσιο διαγωνισμό για μαθητές γυμνασίου και λυκείου. Οι τέσσερις μαθητές με τις υψηλότερες επιδόσεις εκπροσωπούν την Ελλάδα στην Ευρωπαϊκή Ολυμπιάδα Τεχνητής Νοημοσύνης (EOAI) και στη Διεθνή Ολυμπιάδα Τεχνητής Νοημοσύνης (IOAI). Ο ΠΔΤΝ εισάγει τους μαθητές στη μηχανική μάθηση, την όραση υπολογιστών, την επεξεργασία φυσικής γλώσσας και άλλους τομείς της τεχνητής νοημοσύνης. Μέσω της διαδικασίας επιλογής και εκπαίδευσης, τέσσερις μαθητές επιλέγονται για να εκπροσωπήσουν την Ελλάδα σε διεθνείς διαγωνισμούς τεχνητής νοημοσύνης. Οι Έλληνες μαθητές έχουν επιτύχει σημαντικές διεθνείς διακρίσεις:
1. ΕΟΑΙ 2026: Δύο χάλκινα μετάλλια.
2. IOAI 2026: Δύο ασημένια μετάλλια και δύο χάλκινα μετάλλια.
3. IOAI 2025: Δύο ασημένια μετάλλια και ένα χάλκινο μετάλλιο.
Τεχνητή Νοημοσύνη στα Σχολεία
Κατά τα ακαδημαϊκά έτη 2025–2026 και 2026–2027, μέλη του Αρχιμήδη πρόσφεραν μαθήματα τεχνητής νοημοσύνης για μαθητές σχολείων. Αυτά τα μαθήματα βοηθούν τους μαθητές:
1. Να κατανοήσουν τις θεμελιώδεις ιδέες πίσω από την τεχνητή νοημοσύνη.
2. Να αποκτήσουν πρακτική εμπειρία με εργαλεία μηχανικής μάθησης.
3. Να σχεδιάσουν και δημιουργήσουν τα δικά τους έργα τεχνητής νοημοσύνης.
4. Να εργαστούν υπό την καθοδήγηση ερευνητών και φοιτητών του Αρχιμήδη.
5. Να ανακαλύψουν πιθανές οδούς για περαιτέρω σπουδές στην τεχνητή νοημοσύνη και την επιστήμη των υπολογιστών.
Το πρόγραμμα έχει προσφερθεί σε ελληνικά σχολεία, συμπεριλαμβανομένης της Λεόντειου Σχολής Νέας Σμύρνης στην Αθήνα. Η Λεόντειος Σχολή Νέας Σμύρνης έλαβε το βραβείο AI in Education Excellence 2025 στο Infocom 2025. Το βραβείο αναγνώρισε την προσέγγιση του σχολείου στην εκπαίδευση της τεχνητής νοημοσύνης, συμπεριλαμβανομένης της συνεργασίας του με τον Αρχιμήδη και τον Δημόκριτο, την ενσωμάτωση της τεχνητής νοημοσύνης στο πρόγραμμα σπουδών και την υποστήριξη της κατάρτισης των εκπαιδευτικών.
Θερινά Σχολεία για Μαθητές Κατώτερης και Ανώτερης Δευτεροβάθμιας Εκπαίδευσης
Το 2026 και το 2025 πραγματοποιήθηκαν θερινά σχολεία μιας εβδομάδας με επικεφαλής τον συνεργαζόμενο ερευνητή του Αρχιμήδη, καθ Κωνσταντίνο Καραμανή. Μέσα από μαθήματα και πρακτικές δραστηριότητες, οι μαθητές διερεύνησαν θεμελιώδεις έννοιες της τεχνητής νοημοσύνης και ανέπτυξαν τα δικά τους έργα με την υποστήριξη έμπειρων εκπαιδευτών. Ο καθ Καραμανής προσφέρει επίσης δωρεάν ελληνόφωνο εκπαιδευτικό υλικό στο YouTube. Οι διαθέσιμες σειρές καλύπτουν:
1. Θεμέλια μηχανικής μάθησης και τεχνητής νοημοσύνης.
2. Δημιουργικό AI.
3. Τα μαθηματικά θεμέλια της τεχνητής νοημοσύνης.
Αυτοί οι πόροι καθιστούν τη βασική γνώση της τεχνητής νοημοσύνης προσβάσιμη σε μαθητές, εκπαιδευτικούς και μέλη του ευρύτερου κοινού σε όλη την Ελλάδα.
Επιμόρφωση Εκπαιδευτικών
Πρώτη συνεδρία στο 2ο Πρότυπο Γυμνάσιο Αθηνών. Στις 16 Σεπτεμβρίου 2026, ο Αρχιμήδης συμμετείχε στην πρώτη επιμόρφωση εκπαιδευτικών με τίτλο «Εκπαίδευση στην Εποχή της Τεχνητής Νοημοσύνης», με προσκλήσεις που απευθύνθηκαν σε εκπαιδευτικούς από 68 Γυμνάσια και Λύκεια. Η συνεδρία διερεύνησε την κριτική ανάγνωση, τη δημιουργικότητα και την αξιολόγηση στην εποχή της τεχνητής νοημοσύνης, συμπεριλαμβανομένου του τρόπου αξιολόγησης του περιεχομένου που παράγεται από την τεχνητή νοημοσύνη, της επαλήθευσης των πηγών, της αναγνώρισης των προκαταλήψεων και της διατήρησης της γλωσσικής πολυμορφίας.

